stanford-oval/wikipedia huggingface dataset:
พ.ศ. 2435
ผู้นำ

พระมหากษัตริย์: พระบาทสมเด็จพระจุลจอมเกล้าเจ้าอยู่หัว (1 ตุลาคม พ.ศ. 2411 – 23 ตุลาคม พ.ศ. 2453)
เจ้าประเทศราช:
เจ้าผู้ครองนครเชียงใหม่: พระเจ้าอินทวิชยานนท์ (พ.ศ. 2416 - 23 พฤศจิกายน พ.ศ. 2440)
เจ้าผู้ครองนครลำพูน: เจ้าเหมพินธุไพจิตร (พ.ศ. 2434 - 5 กุมภาพันธ์ พ.ศ. 2439)
เจ้าผู้ครองนครลำปาง:
เจ้าพรหมาภิพงษธาดา (พ.ศ. 2416 - พ.ศ. 2435)
เจ้านรนันทไชยชวลิต (พ.ศ. 2435 - 30 มีนาคม พ.ศ. 2439)
เจ้าผู้ครองนครน่าน: เจ้าอนันตวรฤทธิเดช (14 พฤษภาคม พ.ศ. 2395 - 28 พฤษภาคม พ.ศ. 2435)
เจ้าผู้ครองนครแพร่: เจ้าพิริยเทพวงษ์ (5 เมษายน พ.ศ. 2433 - 25 กันยายน พ.ศ. 2445)
เหตุการณ์

1 เมษายน - สยามประกาศตั้งกระทรวง 12 กระทรวงคือ กระทรวงมหาดไทย กระทรวงกลาโหม กระทรวงนครบาล กระทรวงวัง กระทรวงเกษตรพาณิชการ (กระทรวงพาณิชย์ และ กระทรวงเกษตรและสหกรณ์ ในปัจจุบัน) กระทรวงการต่างประเทศ กระทรวงพระคลัง กระทรวงยุทธนาธิการ กระทรวงยุติธรรม กระทรวงธรรมการ กระทรวงโยธาธิการ กระทรวงมุรธาธร และเลิกตำแหน่งสมุหนายก
3 เมษายน - ลดฐานะกระทรวงยุทธนาการเป็นกรมยุทธนาการ
28 พฤษภาคม - เจ้าอนันตวรฤทธิเดช เจ้านครเมืองน่าน (ถึงแก่พิราลัย)
21 กันยายน - ออกหนังสือพิมพ์ยุทธโกษฉบับแรก
23 ธันวาคม - อังกฤษประกาศจุดยืนของตนต่อฝรั่งเศสว่าจะไม่ขยายอิทธิพลไปไกลกว่าแม่น้ำโขง
14 มีนาคม - ม. ปาวี เรียกร้องให้สยามถอนตัวออกจากฝั่งซ้ายแม่น้ำโขง
31 มีนาคม - ทหารฝรั่งเศสรุกล้ำด่านสยามในดินแดนฝั่งซ้ายแม่น้ำโขงเป็นครั้งแรกทำให้มีกรณี ร.ศ. 112 ตามมา
27 ตุลาคม - ไทยเสียดินแดนฝั่งซ้ายแม่น้ำสาละวิน (5 เมืองเงี้ยว และ13 เมืองกะเหรี่ยง) ให้กับ อังกฤษ ตรงกับสมัยของพระบาทสมเด็จพระจุลจอมเกล้าเจ้าอยู่หัว (รัชกาลที่ ๕)
วันเกิด

1 มกราคม - สมเด็จพระมหิตลาธิเบศร อดุลยเดชวิกรม พระบรมราชชนก พระบิดาแห่งการแพทย์แผนปัจจุบันของไทย (สวรรคต 24 กันยายน พ.ศ. 2472)
3 มกราคม - เจ. อาร์. อาร์. โทลคีน นักเขียนนิยายแฟนตาซี เดอะฮอบบิท และเดอะลอร์ดออฟเดอะริงส์ (เสียชีวิต 2 กันยายน พ.ศ. 2516)
21 กุมภาพันธ์ - พระเจ้าบรมวงศ์เธอ พระองค์เจ้าอนุสรณ์ศิริประสาธน์ (สิ้นพระชนม์ 6 พฤษภาคม พ.ศ. 2443)
30 มีนาคม - พระเจ้าบรมวงศ์เธอ พระองค์เจ้าลวาดวรองค์ (สิ้นพระชนม์ 5 ธันวาคม พ.ศ. 2436)
21 เมษายน - คัง พัน-ซ็อก มารดาของคิม อิล-ซ็อง (เสียชีวิตเมื่อ 19 กรกฎาคม พ.ศ. 2475)
5 กรกฎาคม - สมเด็จพระเจ้าบรมวงศ์เธอ เจ้าฟ้าจุฑาธุชธราดิลก กรมขุนเพ็ชรบูรณ์อินทราไชย (สิ้นพระชนม์ 8 กรกฎาคม พ.ศ. 2466)
12 สิงหาคม -  พระยาทรงสุรเดช (เทพ พันธุมเสน) สมาชิกคนสำคัญของคณะราษฎรผู้เปลี่ยนแปลงการปกครองสยาม (เสียชีวิต 1 มิถุนายน พ.ศ. 2487)
9 กันยายน - แจ็ก วอร์เนอร์ ผู้ก่อตั้งสตูดิโอฮอลลีวูด (เสียชีวิต พ.ศ. 2521)
10 กันยายน - อาร์เทอร์ คอมป์ตัน นักฟิสิกส์ชาวอเมริกัน (เสียชีวิต พ.ศ. 2505)
25 ตุลาคม - พระเจ้าวรวงศ์เธอ พระองค์เจ้าวัลลภาเทวี (สิ้นพระชนม์ 7 เมษายน พ.ศ. 2494)
วันถึงแก่กรรม

21 มกราคม – จอห์น คุช อดัมส์ นักคณิตศาสตร์และนักดาราศาสตร์ชาวอังกฤษ (เกิด พ.ศ. 2362)
28 พฤษภาคม - เจ้าอนันตวรฤทธิเดช เจ้าผู้ครองนครน่าน องค์ที่ 62 และองค์ที่ 12 แห่งราชวงศ์ติ๋นมหาวงศ์ (ประสูติ พ.ศ. 2348)
6 ตุลาคม – อัลเฟร็ด ลอร์ด เทนนิสัน กวีชาวอังกฤษ (เกิด พ.ศ. 2352)
28 กันยายน – สมเด็จพระมหาสมณเจ้า กรมพระยาปวเรศวริยาลงกรณ์ สมเด็จพระสังฆราชพระองค์ที่ 8 แห่งกรุงรัตนโกสินทร์ (ประสูติ 14 กันยายน พ.ศ. 2352)
เล่าสู่กันฟัง

| "เล่าสู่กันฟัง" |
| --- | --- |

เพลงโดยธงไชย แมคอินไตย์
จากอัลบั้มสไมล์คลับ
วางจำหน่าย: 31 ตุลาคม พ.ศ. 2544
แนวเพลง: ป็อปร็อก, อาร์แอนด์บี
ความยาว: 4:22
ค่ายเพลง: จีเอ็มเอ็ม แกรมมี่
ผู้ประพันธ์เพลง: กมลศักดิ์ สุนทานนท์ (เนื้อร้อง) จาตุรนต์ เอมซ์บุตร (ทำนอง)
 
มิวสิกวิดีโอ
"เล่าสู่กันฟัง" ที่ยูทูบ
 
เล่าสู่กันฟัง เป็นเพลงจากอัลบั้มและซิงเกิลที่ 5 ของ ธงไชย แมคอินไตย์ ในอัลบั้ม สไมล์คลับ (2544) ประพันธ์คำร้องโดย กมลศักดิ์ สุนทานนท์ แต่งทำนองโดย จาตุรนต์ เอมช์บุตร และเรียบเรียงโดย อนุรักษ์ แซ่ลี้
เพลง "เล่าสู่กันฟัง" ได้รับรางวัลสีสันอะวอร์ดส์ ครั้งที่ 14 ประจำปี 2544 สาขาเพลงยอดเยี่ยม ซึ่งจัดโดยนิตยสารสีสัน และรางวัลแชนแนลวีไทยแลนด์มิวสิกวิดีโออวอร์ดส ครั้งที่ 1 ประจำปี 2544 สาขามิวสิควิดีโอศิลปินชายยอดนิยม
ที่มา

ผู้แต่งเพลงนี้คือ กมลศักดิ์ สุนทานนท์ ได้ความคิดในการแต่งเพลงนี้จากการเป็นนักแต่งเพลงประจำบริษัท จีเอ็มเอ็ม แกรมมี่ ที่ต้องทำงานร่วมกับจาตุรนต์ เอมซ์บุตร ซึ่งคำว่า "เล่าสู่กันฟัง" เป็นคำพูดของจาตุรนต์ ที่บอกกับบรรดาเพื่อนร่วมงานว่า "มีปัญหาอะไร ให้เล่าสู่กันฟังได้นะ" ซึ่งเป็นคำที่กมลศักดิ์ชอบมาก จึงอยากแต่งเพลงที่มีถ้อยคำนี้ขึั้นมา แต่ยังไม่รู้ว่าเหมาะสมกับศิลปินคนใดเนื่องจากเป็นถ้อยคำที่เก่าพอสมควร
จนกระทั่ง บุษบา ดาวเรือง รองประธานกรรมการของแกรมมี่ ได้บอกว่า ธงไชย แมคอินไตย์ กำลังจะมีอัลบั้มชุดใหม่ กมลศักดิ์จึงเสนอกับบุษบาว่า มีความคิดที่จะแต่งเพลงหนึ่งอยู่ในใจมานานหลายปีแล้ว ซึ่งบุษบาก็อนุญาตให้แต่งได้ เขาจึงโทรศัพท์ติดต่อจาตุรนต์ พูดคุยกันเกี่ยวกับคำพูดคำนี้ อยากให้ช่วยแต่งทำนองตามความรู้สึกขณะนั้นที่พูดคำนี้ให้หน่อย เพียงขอแค่มี 4 ตัวโน้ตที่ใส่คำว่า "เล่าสู่กันฟัง" ได้
เมื่อจาตุรนต์แต่งทำนองเสร็จ กมลศักดิ์ก็เริ่มเขียนเนื้อเพลงทันทีบนเตียงนอนภายในบ้านตัวเองตั้งแต่หัวค่ำจนถึง 5 นาฬิกาของวันรุ่งขึ้น ทั้งที่แต่งเสร็จแล้ว แต่เจ้าตัวก็ยังคิดว่า ท่อนฮุคนั้นยังไม่โดนพอ แต่ก็ยังคิดเนื้อใหม่ไม่ออก ทั้งที่เช้าวันนี้ต้องกำหนดส่งเนื้อเพลงให้บุษบาแล้ว ก็เลยคิดว่าตั้งใจจะโทรไปขอเลื่อนนัดส่ง
ขณะที่เจ้าตัวเข้าห้องน้ำเพื่อจะที่จะอาบน้ำ เมื่อเสร็จแล้วคิดว่าจะเข้านอน ก็ลืมเปิดเครื่องทำน้ำอุ่น สายน้ำเย็น ๆ ที่กระทบโดนตัว ทำให้รู้สึก "หนาว" ขึ้นมาทันที ทำให้เจ้าตัวคิดออกในทันใด จึงทำให้เกิดท่อนฮุคที่ฟังแล้วติดหูขึ้นมาในเพลงนี้ จึงรีบเช็ดตัวและออกจากห้องน้ำเพื่อที่จะแก้ไขเนื้อเพลง และโทรไปยังเลขาฯส่วนตัวของบุษบา เพื่อที่จะขอพบในเที่ยงวันนั้นเลย
มิวสิกวิดีโอ

มิวสิกวิดีโอนี้ เผยแพร่ครั้งแรกในปี พ.ศ. 2544 โดยมี ศักดิ์สิทธิ์ แท่งทอง และธัญญาเรศ รามณรงค์ มาร่วมแสดงด้วย โดยเนื้อหาของเพลงสื่อให้ เห็นถึงความรัก ความห่วงใย ที่มีให้กัน ในยามที่เราห่างไกลกัน แม้ตัวเราจะไกล แต่ใจเราไม่ห่างกัน
ชาร์ต

| ชาร์ต (พ> ศ. 2556) | อันดับสูงสุด |
| --- | --- |
จีเอ็มเอ็ม แกรมมี่ จีเมมเบอร์ เอ็มวีชาร์ตท็อป 100: 28
รางวัล

| ผู้มอบรางวัล | สาขารางวัล | ผล | หมายเหตุ |
| --- | --- | --- | --- |
| สีสันอะวอร์ดส์ ครั้งที่ 14 | เพลงยอดเยี่ยม | ได้รับรางวัล | คณะกรรมการเป็นผู้ตัดสิน |
| แชนแนลวีไทยแลนด์มิวสิกวิดีโออวอร์ดส ครั้งที่ 1 | มิวสิควิดีโอศิลปินชายยอดนิยม | ได้รับรางวัล | คณะกรรมการเป็นผู้ตัดสิน |
การสำรวจ จัดอันดับ

ปี 2559 เป็น 1 ใน 10 เพลงความหมายดี สำหรับใครที่ต้องอยู่ไกลจากคนรัก สรุปโดยเว็บไซต์ สนุก.คอม
ปี 2560 เป็น 1 ใน 7 เพลงที่มากับฝน ที่รับรองฟังแล้วอารมณ์ดีแน่นอน สรุปโดยเว็บไซต์ ดาราเดลี่
ปี 2565 เป็น 1 ใน 5 เพลงที่ถูกขอเข้ามามากที่สุดในวันฝนตก สรุปโดยเว็บไซต์ tnnthailand
ปี 2566 เป็น 1 ใน 10 เพลงงานเกษียณอายุ เปิดทีไรคนฟังอบอุ่นใจทันที สรุปโดยเว็บไซต์ สนุก.คอม
ปี 2566 เป็น 1 ใน 10 เพลงงานเกษียณอายุ แทนคำขอบคุณจากใจ มุทิตาจิตแด่ผู้เกษียณ สรุปโดยเว็บไซต์ thethaiger.com
กระเจี๊ยบ

ระวังสับสนกับ กระเจี๊ยบเปรี้ยว
สำหรับความหมายอื่น ดู กระเจี๊ยบ (แก้ความกำกวม)
| กระเจี๊ยบ |
| --- | --- |

ต้นและฝักกระเจี๊ยบที่กำลังเจริญเติบโตในฮ่องกง

ฝักกระเจี๊ยบผ่าตามยาว

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Malvales
วงศ์:: Malvaceae
สกุล:: Abelmoschus
สปีชีส์:: A.  esculentus
ชื่อทวินาม
Abelmoschus esculentus (L.) Moench


ผลผลิตกระเจี๊ยบทั่วโลก
ชื่อพ้อง
 Abelmoschus bammia Webb  Abelmoschus longifolius (Willd.) Kostel.  Abelmoschus officinalis (DC.) Endl.  Abelmoschus praecox Sickenb.  Abelmoschus tuberculatus Pal & Singh  Hibiscus esculentus L.  Hibiscus hispidissimus A.Chev. nom. illeg.  Hibiscus longifolius Willd.  Hibiscus praecox Forssk.
กระเจี๊ยบ เป็นพืชล้มลุกอายุหลายปี เจริญเติบโตได้ดีในเขตอากาศกึ่งร้อน คือมีอุณหภูมิระหว่าง 18–35 องศาโดยประมาณ เป็นพืชที่สามารถนำมาเป็นสมุนไพรได้ เพราะมีสรรพคุณทางยาที่ช่วยรักษาเกี่ยวกับโรคกระเพาะอาหาร
ในประเทศอินเดียเรียกกระเจี๊ยบว่า ภิณฑี (ฮินดี: भिण्डी) ส่วนประเทศในตะวันออกกลางเรียกว่า บามียะฮ์ (อาหรับ: بامية) ส่วนในประเทศไทยนั้นเรียกแตกต่างกันไปตามภูมิภาค ภาคกลางเรียกกระเจี๊ยบเขียว กระเจี๊ยบมอญ มะเขือทวาย มะเขือมอญ ภาคเหนือเรียกมะเขือพม่า มะเขือมื่น มะเขือมอญ มะเขือละโว้ มะเขือลื่น ถิ่นกำเนิดของกระเจี๊ยบยังเป็นที่ถกเถียงระหว่างบริเวณแอฟริกาตะวันตก, เอธิโอเปีย และเอเชียใต้
ลักษณะทางพฤกษศาสตร์

ตามลำต้นกระเจี๊ยบมีขนหยาบและมีความสูงประมาณ 1–2 เมตร ใบเป็นใบเดี่ยว คล้ายฝ่ามือเรียงสลับกัน และมีขนหยาบ ดอกมีสีเหลือง ที่โคนกลีบด้านในมีสีม่วงออกแดง ออกตามซอกใบ ก้านชูเรณูรวมกันเป็นลักษณะคล้ายหลอด ฝักคล้ายนิ้วมือผู้หญิง ตามฝักมีขนอ่อน ๆ ทั่วฝัก มีสันเป็นเหลี่ยมตามยาว 5 เหลี่ยม ฝักกระเจี๊ยบมีทรงยาวสีเขียว ฝักอ่อนมีรสชาติหวาน กรอบอร่อย ส่วนฝักแก่จะมีเนื้อเหนียว
แหล่งเพาะปลูก

ในประเทศไทยนั้นพื้นที่ที่มีการปลูกกระเจี๊ยบมากส่วนใหญ่อยู่ในภาคกลาง มีหลายจังหวัด ได้แก่ นครปฐม ปทุมธานี นนทบุรี สุพรรณบุรี สมุทรสาคร พิจิตร กาญจนบุรี ราชบุรี ระยอง และนครนายก
การใช้ประโยชน์

ชาวมอญนิยมใช้กระเจี๊ยบทำแกงส้ม ในอินเดียนำไปทำอาหารได้หลายชนิด เช่น แกงกระเจี๊ยบ ผัดกระเจี๊ยบใส่เครื่องเทศ เมือกในกระเจี๊ยบเป็นสารประเภทกัม (gum) และเพกทิน เมล็ดแก่นำไปทำเมล็ดกาแฟเทียมโดยนำไปคั่ว บดแล้วนำมาชงแทนกาแฟ นิยมดื่มในชาวอเมริกันเชื้อสายแอฟริกาที่อยู่ทางตอนใต้ของสหรัฐ ทางตะวันออกกลางนำไปแต่งกลิ่นกาแฟ
การใช้ประโยชน์ > สรรพคุณทางยา

กระเจี๊ยบเป็นพืชที่มีคุณสมบัติในการช่วยรักษาโรคกระเพาะอาหารและลำไส้ เพราะในฝักกระเจี๊ยบนั้นมีสารเมือกพวกเพกทิน, เมือก (mucilage) ซึ่งเกิดจากสารประกอบ acetylated acidic polysaccharide และกรดกาแลกทูโรนิก (galactulonic acid) และกัมช่วยเคลือบแผลในกระเพาะอาหารและลำไส้ไม่ให้ลุกลาม รักษาความดันให้เป็นปกติ เป็นยาบำรุงสมอง มีสรรพคุณเป็นยาระบาย
พระวรวงศ์เธอ พระองค์เจ้าสนิทพงศ์พัฒนเดช

| พระวรวงศ์เธอ พระองค์เจ้าสนิทพงศ์พัฒนเดช |
| --- | --- |
พระวรวงศ์เธอ ชั้น 2 พระองค์เจ้าชั้นตรี

รองเสนาบดีกระทรวงทหารเรือ
ดำรงตำแหน่ง: 2 พฤศจิกายน พ.ศ. 2466

ประสูติ: 12 ธันวาคม พ.ศ. 2413 จังหวัดพระนคร ประเทศสยาม
สิ้นพระชนม์: 17 กันยายน พ.ศ. 2481 (67 ปี) จังหวัดพระนคร ประเทศสยาม
หม่อม: หม่อมเล็ก สนิทวงศ์ ณ อยุธยา
ราชสกุล: สนิทวงศ์
ราชวงศ์: จักรี
พระบิดา: พระเจ้าบรมวงศ์เธอ กรมหลวงวงศาธิราชสนิท
| --- | --- |
รับใช้: กองทัพเรือสยาม
ชั้นยศ:  พลเรือโท
นายพลเรือโท พระวรวงศ์เธอ พระองค์เจ้าสนิทพงศ์พัฒนเดช (12 ธันวาคม พ.ศ. 2413 — 17 กันยายน พ.ศ. 2481) พระนามเดิม หม่อมเจ้าตุ้ม เป็นอดีตราชองครักษ์ องคมนตรีในพระบาทสมเด็จพระมงกุฎเกล้าเจ้าอยู่หัว รัชกาลที่ 6 ปลัดทูลฉลองกระทรวงทหารเรือ และรองเสนาบดีกระทรวงทหารเรือ
พระประวัติรับราชการ

หม่อมเจ้าตุ้ม เป็นพระโอรสลำดับที่ 37 ในพระเจ้าบรมวงศ์เธอ กรมหลวงวงศาธิราชสนิท ทรงรับราชการในพระบาทสมเด็จพระจุลจอมเกล้าเจ้าอยู่หัว  ในกระทรวงการต่างประเทศ กระทรวงพระคลังมหาสมบัติ และกระทรวงทหารเรือ
วันที่ 23 พฤศจิกายน พ.ศ. 2467 พระบาทสมเด็จพระมงกุฎเกล้าเจ้าอยู่หัวทรงพระกรุณาโปรดเกล้าฯ สถาปนาเป็น พระวรวงศ์เธอ พระองค์เจ้าสนิทพงศ์พัฒนเดชและทรงพระกรุณาโปรดเกล้าฯ ให้ดำรงตำแหน่งองคมนตรีเมื่อปี พ.ศ. 2458
ในระหว่างที่รับราชการอยู่ที่กรมทหารเรือ นายเรือเอกผู้ช่วยหม่อมเจ้าตุ้ม ได้รับตำแหน่งเป็นยกกระบัตรทัพเรือ
พระประวัติรับราชการ > พระยศทหารเรือ

พ.ศ. 2460 - พลเรือโท
พ.ศ. 2455 - พลเรือตรี
พระประวัติรับราชการ > สิ้นพระชนม์

นายพลเรือโท พระวรวงศ์เธอ พระองค์เจ้าสนิทพงศ์พัฒนเดช ทรงประทับอยู่ที่วังริมคลองกอกใหญ่  (ปากคลองบางไส้ไก่) มีหม่อมสามท่าน โดยมีหม่อมท่านสุดท้าย คือ หม่อมเล็ก สนิทวงศ์ ณ อยุธยา (บุตรีนายเลื่อม และ นางจันทร์) ชาวไทยเชื้อสายลาวจากจังหวัดอุบลราชธานี พระองค์สิ้นพระชนม์ด้วยโรคพระหทัยพิการ ที่โรงพยาบาลศิริราช เมื่อวันที่ 17 กันยายน พ.ศ. 2481 พระชันษา 67 ปี พระศพยังคงไม่ได้รับพระราชทานเพลิง และบรรจุอยู่ที่วัดบรมสถล (วัดดอน ยานนาวา) ตามที่รับสั่งกับหม่อมเล็ก ต่อมาพระศพย้ายไปบรรจุที่สุสานไหหลำ อำเภอบ้านบึง จังหวัดชลบุรี
เครื่องราชอิสริยาภรณ์

พ.ศ. 2467 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายหน้า)
พ.ศ. 2466 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2459 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2457 –  เหรียญรัตนาภรณ์ รัชกาลที่ 6 ชั้นที่ 2 (ว.ป.ร.2)
วิทยาลัยมหาดไทย

| --- | --- |

ชื่อย่อ: ว.มท.
คติพจน์: พัฒนาคน พัฒนางาน สานการเรียนรู้ สู่ความโดดเด่น
ประเภท: วิทยาลัย
สังกัดการศึกษา: กระทรวงมหาดไทย
ที่ตั้ง: 135 หมู่ 3 ถนนสุขุมวิท ซอยบางละมุง 2 ตำบลบางละมุง อำเภอบางละมุง จังหวัดชลบุรี 20150
เว็บไซต์: วิทยาลัยมหาดไทย
วิทยาลัยมหาดไทย เป็นหน่วยงานหลักในการพัฒนาบุคลากร สังกัดสำนักงานปลัดกระทรวงมหาดไทย หลักสูตรที่สำคัญคือ นักปกครองระดับสูง (นปส.) ซึ่งเป็นหลัตรเตรียมเข้าสู่การเป็นผู้บริหารระดับสูงของกระทรวงมหาดไทย วิทยาลัยตั้งอยู่เลขที่ 135 หมู่ 3 ถนนสุขุมวิท ซอยบางละมุง 2 ตำบลบางละมุง อำเภอบางละมุง จังหวัดชลบุรี พื้นที่บริเวณวิทยาลัยมหาดไทย มีลักษณะเป็นเกาะมีน้ำล้อมรอบทั้ง 4 ด้าน อยู่ติดชายทะเล ภายในวิทยาลัยประกอบด้วยอาคารที่พัก 5 ชั้น อาคารฝึกอบรม สนามกีฬา และสิ่งอำนวยความสะดวกต่างๆ
วิทยาลัยมหาดไทย มีการจัดการเรียนการสอน เพื่อการพัฒนาบุคลากรของสำนักงานปลัดกระทรวงมหาดไทย และหน่วยงานภายนอก โดยแบ่งออกเป็น 4 โรงเรียน ได้แก่
โรงเรียนนักปกครองระดับสูง (นปส.)
โรงเรียนผู้บริหารระดับกลางของกระทรวงมหาดไทย
โรงเรียนข้าราชการกระทรวงมหาดไทย
โรงเรียนการฝึกอบรมพิเศษ
นอกจากนั้นยังเป็นสถานที่จัดการศึกษาของคณะรัฐประศาสนศาสตร์ สถาบันบัณฑิตพัฒนบริหารศาสตร์
การก่อตั้ง

ในอดีตกระทรวงมหาดไทย มีการจัดตั้งวิทยาลัยมหาดไทยขึ้น เพื่อเป็นวิทยาลัยในการพัฒนาข้าราชการของกระทรวงมหาดไทย โดยใช้พื้นที่ศาลากลางจังหวัดนนทบุรี (หลังเก่า) บริเวณท่าน้ำนนทบุรี เป็นที่ตั้งของวิทยาลัยมหาดไทย ต่อมากรมศิลปากรได้ขึ้นบัญชีอาคารดังกล่าว เป็นโบราณสถาน ทำให้วิทยาลัยมหาดไทยต้องย้ายสถานที่ไปยังสถานที่แห่งใหม่
กระทรวงมหาดไทย จึงได้ขอใช้พื้นที่เพื่อก่อสร้างอาคารวิทยาลัยฯ แห่งใหม่ ในพื้นของกรมการพัฒนาชุมชน บริเวณตำบลบางละมุง อำเภอบางละมุง จังหวัดชลบุรี ซึ่งสถานที่ดังกล่าวมีลักษณะพื้นที่เป็นเกาะล้อมรอบด้วยคลอง 4 ด้าน ติดกับชายทะเลจำนวนเนื้อที่ประมาณ 39 ไร่ โดยใช้งบประมาณก่อสร้างประมาณ 216 ล้านบาท (ตั้งแต่ปีงบประมาณ พ.ศ. 2539-2542)
พระราชานุสาวรีย์สมเด็จกรมพระยาดำรงราชานุภาพ
อาคารที่พักของวิทยาลัยมหาดไทย
หลักสูตร

หลักสูตรนักปกครองระดับสูง (นปส.)
หลักสูตรผู้บริหารระดับกลางของกระทรวงมหาดไทย (บ.มท.)
หลักสูตรการเป็นข้าราชการที่ดี
หลักสูตรพิเศษอื่นๆ
สถานที่ใกล้เคียง

วิทยาลัยการพัฒนาชุมชน
สถานสงเคราะห์คนชราบางละมุง
แหล่งข้อมูลอื่น

วิทยาลัยมหาดไทย เก็บถาวร 2014-11-16 ที่ เวย์แบ็กแมชชีน
| ด ค กหน่วยงานในกระทรวงมหาดไทยของไทย |
| --- | --- |
กรม:  สำนักงานรัฐมนตรี  สำนักงานปลัดกระทรวง  กรมการปกครอง  กรมส่งเสริมการปกครองท้องถิ่น  กรมที่ดิน  กรมการพัฒนาชุมชน  กรมโยธาธิการและผังเมือง  กรมป้องกันและบรรเทาสาธารณภัย 
รัฐวิสาหกิจ:  การไฟฟ้านครหลวง  การไฟฟ้าส่วนภูมิภาค  การประปานครหลวง  การประปาส่วนภูมิภาค  องค์การตลาด  องค์การจัดการน้ำเสีย 
ในอดีต:  กรมราชทัณฑ์  กรมตำรวจ  กรมการเร่งรัดพัฒนาชนบท 
อื่น ๆ:  วิทยาลัยมหาดไทย  วิทยาลัยการปกครอง  กองอาสารักษาดินแดน  ศูนย์ดำรงธรรม  สถาบันพัฒนาบุคลากรท้องถิ่น  สถานีโทรทัศน์ผ่านดาวเทียมมหาดไทย 
หมวดหมู่
อสุจิ

อสุจิ สามารถหมายถึงสารผสมระหว่าง
ตัวอสุจิ หรือ สเปิร์ม (sperm)
น้ำอสุจิ หรือ ซีเมน (semen, sperma)
ฉัตรชัย ดุริยประณีต

| ฉัตรชัย ดุริยประณีต |
| --- | --- |

ข้อมูลพื้นฐาน
ชื่อเกิด: ฉัตรชัย ดุริยประณีต
เกิด: 8 ธันวาคม พ.ศ. 2505 (61 ปี)
อาชีพ: นักดนตรี
เครื่องดนตรี: กีตาร์, คีย์บอร์ด

สมาชิก: วงเฉลียง
ฉัตรชัย ดุริยประณีต ชื่อเล่น นก เป็นนักดนตรี นักแต่งเพลงอิสระชาวไทย สมาชิกวงเฉลียง
ประวัติ

ฉัตรชัยเกิดเมื่อวันที่ 8 ธันวาคม พ.ศ. 2505 เป็นชาวกรุงเทพมหานคร จบการศึกษาระดับประถมศึกษาที่โรงเรียนประสาทวิทยา ระดับมัธยมศึกษาที่โรงเรียนเตรียมอุดมศึกษา จบการศึกษาปริญญาตรีจาก คณะพาณิชยศาสตร์และการบัญชี มหาวิทยาลัยธรรมศาสตร์ หลังจากจบการศึกษา ฉัตรชัยได้เข้าทำงานที่ธนาคารไทยพาณิชย์ และแต่งเพลงเก็บไว้ โดยแต่งกลางธนาคาร
ต่อมา ประภาส ชลศรานนท์ หนึ่งในผู้ก่อตั้ง บริษัท เวิร์คพอยท์ เอ็นเทอร์เทนเมนท์ จำกัด (มหาชน) ซึ่งขณะนั้นทำงานเป็นนักแต่งเพลง, โปรดิวเซอร์ และผู้บริหารของค่ายคีตา เรคคอร์ดส ได้ชักชวนให้ฉัตรชัยเข้าวงการหลังจากได้ฟังตัวอย่างเพลง ตัวสำรอง และ อีกนาน ที่ฉัตรชัยแต่งขึ้น ทำให้ได้ทำงานในทีมแต่งเพลงของคีตา เรคคอร์ดส
ต่อมาได้เข้ามาเป็นสมาชิกวงเฉลียงคนใหม่ หลังจากดี้ - นิติพงษ์ ห่อนาค และ ศุ บุญเลี้ยง ยุติบทบาทกับเฉลียงลง ฉัตรชัยขึ้นเวทีกับเฉลียงครั้งแรกในฟรีคอนเสิร์ตที่เซ็นทรัลลาดพร้าว และมีผลงานอัลบั้มกับเฉลียงทั้งหมดสองชุดคือ แบ-กบาล และ ตะไคร่น้ำสุดขอบฟ้า
ผลงาน

วารุณี สุนทรีสวัสดิ์ (เพลง อยากลืมเธอ, รักเดียว-ใจเดียว)
เสกสรร ชัยเจริญ (เพลง ใจบางบาง)
พงษ์พัฒน์ วชิรบรรจง (เพลง ตัวสำรอง, อีกนาน, ใจนักเลง)
สุรศักดิ์ วงษ์ไทย (เพลง ละลาย)
ปกรณ์ ลัม (เพลง ยังไงก็ขอบใจ)
มะลิลา บาซิลเลี่ยน (เพลง ไม่อ้วนเอาเท่าไหร่)
ฯลฯ
เด็ดดอกไม้สะเทือนถึงดวงดาว ร่วมกับ เกียรติศักดิ์ เวทีวุฒาจารย์ ปี 2536
Happy Nok Day
คอนเสิร์ต เพลงรักยุคคีตา โดย นกเฉลียง ร่วมด้วย ศุ บุญเลี้ยง , เกียรติศักดิ์ เวทีวุฒาจารย์ , อ๊อฟ พงษ์พัฒน์ , หนุ่มเสก , พัดชา AF2 , นัท AF4 , กุญแจซอล AF6 แสดงที่ศูนย์วัฒนธรรมแห่งประเทศไทย
อัลบั้มพิเศษ "ผูกใจ" (ร่วมด้วย ศุ บุญเลี้ยง , เกียรติศักดิ์ เวทีวุฒาจารย์ , พัดชา AF2 , นัท AF4)
เพลง ดอกไม้ลายพาดกลอน คำร้อง/ทำนอง
เพลงลาวม่านแก้ว
ผลงาน > เพลงประกอบละคร

| ปี พ> ศ. | ละคร | สถานีโทรทัศน์ | เพลง |
| --- | --- | --- | --- |
| พ.ศ. 2545 | จดหมายถึงดวงดาว | ช่อง 3 | ต้นไม้ในบ้านหลังเก่า |
พ.ศ. 2545:
ไอซีที

ไอซีที (ICT) อาจหมายถึง
กระทรวงเทคโนโลยีสารสนเทศและการสื่อสาร หรือ กระทรวงดิจิทัลเพื่อเศรษฐกิจและสังคม ในปัจจุบัน
เทคโนโลยีสารสนเทศและการสื่อสาร
เขตเวลาอินโดจีน (Indochina Time) ซึ่งมีค่าเท่ากับ UTC+7 ชั่วโมง และเท่ากับเวลาในประเทศไทย
คณะเทคโนโลยีสารสนเทศและการสื่อสารมหาวิทยาลัยศิลปากร
ชะอม

| ชะอม |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Rosids
อันดับ:: Fabales
วงศ์:: Fabaceae
วงศ์ย่อย:: Mimosoideae
สกุล:: Senegalia
สปีชีส์:: S.  pennata
ชื่อทวินาม
Senegalia pennata (L.) Maslin

ชื่อพ้อง
 Acacia pennata (L.) Willd.
ชะอม เป็นพืชจำพวกอาเคเซีย นิยมรับประทานในทุกภาคของไทย เป็นพืชยื่นต้น ใช้ใบแก่และอ่อน เป็นสมุนไพร ของไทย  ลำต้นของชะอมมีหนาม ใบมีขนาดเล็กและมีกลิ่นฉุน ดอกสีขาวหรือสีขาวนวลขนาดเล็ก ดอกย่อยรวมกันเป็นช่อกระจุก ทรงกลม แต่ละดอกมีกลีบเลี้ยงและกลีบดอกอย่างละ 4-5 กลีบ เชื่อมติดกันที่โคนเป็นหลอด ปลายแหลมแยกเป็นแฉก รูปใบหอก จะเห็นชัดเจนเฉพาะเกสรเพศผู้เป็นเส้นฝอย ๆ ฝักแบน ยาว รูปขอบขนาน กว้าง 1.5-2.5 ซม. ยาว 5-13 ซม.มีขนาดเล็กกว่าฝักกระถิน ใบอ่อนของชะอมหรือส่วนยอดของใบสามารถนำมารับประทานได้ มีชื่อเรียกแตกต่างกันไปแต่ละภาค โดยมากมักปลูกตามรั้วบ้านเนื่องจากมีหนามแล้วยังเป็นผักที่ทานได้ตลอดทั้งปี พืชอีกชนิดหนึ่งที่พบในประเทศ ซึ่งเป็นคนละสปีชีส์ย่อยกับชะอมคือผักคา
การปลูก

ปลูกโดย การปักชำ เพาะเมล็ดหรือตอนกิ่ง หรือการโน้มกิ่งลงดิน โดยไม่ได้ต่อตาหรือชำกิ่ง  ส่วนมากใช้การเพาะเมล็ด เนื่องจากได้ต้นที่แข็งแรง ทนทานต่อสภาพอากาศและยังมีหนามมากกว่าการปลูกด้วยวิธีปลูกแบบอื่น
รูปแบบการเพาะนำเมล็ดใส่ถุงพลาสติก รดน้ำวันละครั้ง เมื่อเมล็ดงอกทำการย้ายลงดิน ปลูกห่างกันประมาณ 1 เมตร บำรุงต้นด้วย ปุ๋ยสดหรือมูลสัตว์ การเก็บยอดควรเหลือยอดไว้ 3-4 ยอด  เพื่อให้ต้นได้โต ควรปลูกในฤดูร้อนช่วยรดน้ำเจริญดีกว่าปลูกในฤดูฝนหากปลูกในฤดูฝนชะอม มีโอากาศเมล็ดเน่าได้มาก ชะอมไม่ค่อยมีโรคและแมลงมารบกวนหากพบโรคป้องกันโดยใช้ ปูนขาวโรยรอบโคนต้นหรือจุ่มท่อนพันธุ์ในน้ำปูนขาวก่อนปลูก ส่วนแมลงมีหนอนกินยอดชะอม ใช้ยาฆ่าแมลงฉีดทุก ๆ 8 วัน ควรเก็บยอดชะอมหลังฉีดยาแล้วไม่น้อยกว่า 7 วันสามารถเก็บเกี่ยวจากต้นที่ปลูกกิ่งตอนได้ประมาณ 10 -15 วัน ตัดยอดขายได้ ทุก ๆ 2 วัน ควรบำรุงและดูแลต้นอย่างสม่ำเสมอ
การรับประทาน

นำยอดชะอมมาต้มหรือลวก รับประทานร่วมกับน้ำพริก
ใส่ลงพร้อมไข่เจียว
สรรพคุณทางยา

ราก แก้ปวดท้อง ท้องอืด ท้องเฟ่อ ขับลมในลำไส้
แก้ลิ้นอักเสบเป็นผื่นแดง
รายอ้างอิง

↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2007-03-21. สืบค้นเมื่อ 2007-03-21.
↑  ปิยะ เฉลิมกลิ่น จิรพันธุ์ ศรีทองกุล และอนันต์ พิริยะภัทรกิจ. พรรณไม้ที่พบครั้งแรกในประเทศไทย. กทม. โครงการพัฒนาองค์ความรู้และศึกษานโยบายการจัดการทรัพยากรชีวภาพ. 2551
↑  "สำเนาที่เก็บถาวร". เก็บจากแหล่งเดิมเมื่อ 2007-03-21. สืบค้นเมื่อ 2007-03-21.
↑  http://www.eldercarethailand.com/index.php?option=com_content&task=view&id=476
แหล่งข้อมูลอื่น

ไข่เจียวชะอม
พิภพ ธงไชย

| พิภพ ธงไชย |
| --- | --- |
พิภพ ใน พ.ศ. 2552
เกิด:  (1945-07-10) 10 กรกฎาคม ค.ศ. 1945 (79 ปี) อำเภอป่าโมก จังหวัดอ่างทอง ประเทศไทย
อาชีพ: ผู้นำองค์การนอกภาครัฐ
ปีปฏิบัติงาน: 2535-2558
พิภพ ธงไชย (เกิด 10 กรกฎาคม พ.ศ. 2488) เป็นนักเคลื่อนไหวทางสังคมชาวไทย หนึ่งในแกนนำพันธมิตรประชาชนเพื่อประชาธิปไตย และประธานคณะกรรมการรณรงค์เพื่อประชาธิปไตย (ครป.)
ประวัติการศึกษา

จบการศึกษาชั้นมัธยมศึกษาจากโรงเรียนนันทศึกษา กรุงเทพฯ แล้วเรียนต่อระดับประกาศนียบัตรวิชาการศึกษาชั้นสูง (ปก.ศ สูง) ที่วิทยาลัยครูบ้านสมเด็จ ปัจจุบันคือมหาวิทยาลัยราชภัฏบ้านสมเด็จเจ้าพระยา ระหว่างศึกษาอยู่ที่นี่ได้ทำกิจกรรมและได้เป็นนายกองค์การนักศึกษาในปี พ.ศ. 2510 หลังจากนั้นได้ศึกษาต่อจนสำเร็จการศึกษาระดับปริญญาตรีการศึกษาบัณฑิต (กศ.บ.) จากวิทยาลัยวิชาการศึกษาประสานมิตร ปัจจุบันคือมหาวิทยาลัยศรีนครินทรวิโรฒ
ภาระหน้าที่การงานที่สำคัญหลังรัฐธรรมนูญ 2540

กรรมการสรรหากรรมการสิทธิมนุษยชนแห่งชาติ (ของรัฐสภา)
กรรมการสรรหาสมาชิกสภาที่ปรึกษาเศรษฐกิจและสังคมแห่งชาติ
ผู้แทนองค์การพัฒนาเอกชนเข้าร่วมการประชุมประจำปี ของคณะกรรมมาธิการสิทธิมนุษยชน องค์การสหประชาชาติ ครั้งที่ 57 ณ กรุงเจนีวา ประเทศสวิตเซอร์แลนด์
ได้รับทุนมูลนิธินิปปอนเพื่อปัญญาชนสาธารณะแห่งเอเชีย (The Nippon Foundation Fellowships for Asain Public Intellectuals – API Fellowships)
เลขาธิการและประธานคณะกรรมการรณรงค์เพื่อประชาธิปไตย (ครป.)
กรรมการมูลนิธิโกมล คีมทอง
กรรมการมูลนิธิหมอชาวบ้าน
กรรมการเลขานุการจินดา – อิ่ม – จำเรียง ภังคานนท์
กรรมการมูลนิธิปรีดี พนมยงค์
ที่ปรึกษาสมัชชาคนจน และกลุ่มเพื่อนประชาชน
ที่ปรึกษากลุ่มอนุรักษ์กาญจน์, ที่ปรึกษาคณะกรรมการญาติวีรชน พฤษภา’ 35
ที่ปรึกษาสภาเพื่อสิทธิมนุษยชนและการพัฒนาแห่งเอเชีย FORUM – ASIA
กรรมการและผู้ช่วยเลขานุการคณะกรรมการอำนวยจัดงานฉลอง 100 ปี รัฐบุรุษอาวุโส ศาสตราจารย์ ดร.ปรีดี พนมยงค์ (ของรัฐบาล)
กรรมการจัดงานฉลอง 100 ปี กุหลาบ สายประดิษฐ์
จบหลักสูตรการเมืองการปกครองในระบอบประชาธิปไตย สำหรับนักวิชการระดับสูง (รุ่นที่ 2) สถาบันพระปกเกล้า
หน้าที่การงานในปัจจุบัน

กรรมการเลขานุการมูลนิธิเด็ก
กรรมการผู้จัดการสถาบันการศึกษาและศิลปวัฒนธรรม มูลนิธิเด็ก
บรรณาธิการอำนวยการสำนักพิมพ์มูลนิธิเด็ก
ประธานสถาบันเทคโนโลยีสารสนเทศเพื่อการศึกษา
ประธานสถาบันการ์ตูนไทย
กรรมการบริหารสถาบันเด็ก
ผู้จัดการ โรงเรียนอนุบาลหมู่บ้านเด็ก สานรัก
กรรมการชี้ทิศทางสุขภาพคนไทย ปี 2547 – 2548
กรรมการเหรัญญิกมูลนิธิสุขภาพไทย
กรรมการมูลนิธิโกมล คีมทอง
ที่ปรึกษาคณะกรรมการรณรงค์เพื่อการปฏิรูปสื่อ (คปส.)
ที่ปรึกษาคณะกรรมการรณรงค์เพื่อประชาธิปไตย (ครป.)
กรรมการ คณะกรรมการอำนวยการบ้านกาญจนาภิเษก
กรรมการอำนวยการ สถาบันสัญญา ธรรมศักดิ์ เพื่อประชาธิปไตย
กรรมการกองทุนคุ้มครองนักสิทธิมนุษยชน
สมาชิกสภาที่ปรึกษาเศรษฐกิจและสังคมแห่งชาติ
พันธมิตรประชาชนเพื่อประชาธิปไตย

นายพิภพเป็น 1 ใน 5 แกนนำพันธมิตรประชาชนเพื่อประชาธิปไตย ส่วนแกนนำที่เหลืออีก 4 คน ได้แก่
สนธิ ลิ้มทองกุล
พล.ต.จำลอง ศรีเมือง
สมศักดิ์ โกศัยสุข
ผศ.สมเกียรติ พงษ์ไพบูลย์
ส่วน ดร.สุริยะใส กตะศิลา เป็นผู้ประสานงานเครือข่ายพันธมิตรประชาชนเพื่อประชาธิปไตย
เครื่องราชอิสริยาภรณ์

พ.ศ. 2552 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2550 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)